காப்டன் : மிஸ். எல்லி என்று பெயரைச் சொல்லிக் கூப்பிடு கின்னஸ் ! நான் சொல்ல வந்ததைச் சொல்லி விடுகிறேன். எனது இரண்டாம் புதல்வி எரியட்னி அட்டர்வுட் ! அவள் பிரிட்டீஷ் சாம்ராஜியத்தின் தூரப் பகுதி ஒன்றில் மூடக் கணவனுடன் வசிக்கிறாள் ! இளங் குமரியாக இருந்த போது அவன்தான் என் கப்பல் தலைவன் என்று எண்ணினாள். அஞ்சா நெஞ்சன் என்று ஆராதனை செய்தாள் ! புவி அழகன் என்று மயங்கினாள் ! அவனும் அப்படித்தான் தோன்றினான் ! ஆனால் அவன் முகம் மரக் கட்டைபோல் ஒரே உணர்ச்சியைக் காட்டியது ! முடிவு ? புதல்வி புவி அழகனை மணந்தாள். அதற்குப் பிறகு இந்த இல்லத்தில் அவள் மீண்டும் கால் வைக்கவில்லை !